Heimssöguatlas Iðunnar er glæsilegt og viðamikið verk þar sem mannkynssögunni frá árdögum fram til síðustu ára er lokið upp fyrir lesendum í máli , myndum og á kortum . Framsetning efnisins er myndræn og skýr svo að auðvelt er að átta sig á atburðum og fylgjast með framþróun . Á hverri opnu er á ítarlegum hátt fjallað um afmarkað efni og tímabil . Í vönduðum og fræðandi texta er annars vegar gerð grein fyrir kjarna hvers viðfangsefnis og hins vegar birtur annáll tímabilsins . Meginkostur og sérkenni verksins er þó myndefnið : Mikill fjöldi greinargóðra og lýsandi korta af sögusviði og aragrúi ljósmynda af forngripum , listaverkum , frægu fólki og sögulegum atburðum . Verkið er allt litprentað og fjölbreytt og líflegt myndefni auðveldar skilning á atburðum , átökum , þróun og hvers konar hræringum í mannlegu samfélagi . Þetta heillandi verk er í senn handbók og yfirlitsrit sem ánægjulegt er að fletta og fróðlegt að lesa . ( heimild : bakhlið bókarinnar ) Ástand : bæði innsíður og kápan góð , askjan í góð ástandi .